দিল্লির পথে ‘যোগ্য’ চাকরিহারারা

কলকাতা: ‘অযোগ্যদের জন্য যোগ্যদের চাকরি গেল’। সুবিচার পেতে দিল্লি চলোর ডাক দিলেন যোগ্য চাকরিহারারা (SSC Job Cancellation)। মুখ্যমন্ত্রী মমতা বন্দ্যোপাধ্যায় আশ্বাস দিয়েছেন ‘যোগ্য’ একজনেরও চাকরি যাবে না। সেই নির্দেশের পরও পুরোপুরি নিশ্চিন্ত হতে পারছেন না। ফলে আন্দোলনের ঝাঁজ ক্রমশ বাড়ছে। এবার দিল্লি যাচ্ছেন ‘যোগ্য’ চাকরিহারারা । সোমবার ধর্মতলায় ওয়াই চ্যানেল থেকে বাসে করে দিল্লি রওনা হলেন তাঁরা। বাসে ওঠার সময় নিশানা করলেন ‘অযোগ্য’দের। বললেন, “অযোগ্যদের জন্য আমাদের চাকরি গেল।”

সুপ্রিম কোর্টের রায়ে চাকরি হারানো প্রায় ২৬ হাজার শিক্ষক, শিক্ষিকা, শিক্ষাকর্মী ও অশিক্ষক কর্মচারীদের একাংশ। এবার তাঁরা সরাসরি আইনজ্ঞদের শরণাপন্ন হচ্ছেন। এদিনই তাই আইনজীবী ও অবসরপ্রাপ্ত বিচারপতিদের ধর্মতলার ওয়াই চ্যানেলে সরাসরি আমন্ত্রণ জানালেন চাকরিহারা এবং আন্দোলনরত শিক্ষক ও শিক্ষাকর্মীরা। তাঁদের আবেদন, আইনজ্ঞরা আসুন তাঁদের মঞ্চে, পরামর্শ দিন, কীভাবে এই দুর্দিনে নিজেদের চাকরি ও পদ-মর্যাদা ফেরত পেতে পারেন তাঁরা।

আরও পড়ুন: অশান্ত মুর্শিদাবাদ, মামলা সুপ্রিম কোর্টে

অন্যদিকে আন্দোলনের ঝাঁজ বাড়াতে, সোমবার দুপুরে ধর্মতলায় ওয়াই চ্যানেল থেকে বাসে চেপে দিল্লির পথে রওনা হলেন প্রায় ৬০ জন চাকরিহারা। বুধবার দিল্লির যন্তরমন্তরে চাকরি হারানোর প্রতিবাদে ধরনা দেবেন তাঁরা। বুধবার দিল্লিতে তাঁদের কর্মসূচি রয়েছে। সেখানে অবস্থান বিক্ষোভ করার কথা ৭০ জনের। এই কর্মসূচিতে অংশ নিতে রবিবার কয়েকজন দিল্লি চলে গিয়েছেন। অন্যদিকে, ‘অযোগ্য’ বলে চিহ্নিত চাকরিহারারা কলকাতায় মিছিল করেন। দিল্লি উদ্দেশ্যে রওনা হওয়ার আগে তারা জানান, সিবিআই সিবিআই অযোগ্যদের বিরুদ্ধে তথ্যপ্রমাণ দিয়েছিল। তাঁর ভিত্তিতে ‘অযোগ্য’ বলে জানায় হাইকোর্ট। যারা যোগ্য বলে মিছিল করছেন তাদের,কাছে কী প্রমাণ আছে তারা যোগ্য। এক চাকরিহারারা জানান, যারা বেনিয়ম করেছেন তাঁদের জন্য আমাদের চাকরিটা চলে গেল।

দেখুন ভিডিও